На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008), члана 230 . Закона о општем управном поступку ("Сл. лист СРЈ", бр. 33/97 и 31/2001 и "Сл. гласник РС", бр. 30/2010), одлучујући по жалби Новице Лазаревића из Гркиње против закључка Општинске управе општине Гаџин Хан-Службе за привреду и инспекцијске послове-комуналне инспекције број:355-551/14-IV/02 од 17.11.2014. године,

 Општинско веће општине Гаџин Хан на 89. (осамдесетдеветој) седници одржаној 02. фебруара 2015. године, доноси

**Р Е Ш Е Њ Е**

**I** **ОДБИЈА СЕ** жалба Новице Лазаревића из Гркиње против закључка о дозволи извршења Општинске управе општине Гаџин Хан-Службе за привреду и инспекцијске послове-комуналне инспекције број:355-551/14-IV од 17.11.2014. године, **у делу којим се побија извршење решења** Општинске управе општине Гаџин Хан-Службе за привреду и инспекцијске послове-комуналне инспекције број:355-235/11-IV/02 od 15.08.2011. године, **као неоснована**.

**II** **ОДБАЦУЈЕ СЕ** жалба Новице Лазаревића из Гркиње против закључка о дозволи извршења Општинске управе општине Гаџин Хан-Службе за привреду и инспекцијске послове-комуналне инспекције број:355-551/14-IV/02 од 17.11.2014. године, **у делу којим се побија решење** Општинске управе општине Гаџин Хан-Службе за привреду и инспекцијске послове-комуналне инспекције број:355-235/11-IV/02 od 15.08.2011. **које се извршава, као недопуштена**.

**О б р а з л о ж е њ е**

Закључком о дозволи извршења Општинске управе општине Гаџин Хан - Службе за привреду и инспекцијске послове - комуналне инспекције број:355-551/14-IV/02 од 17.11.2014. године, ставом 1. изреке утврђено је да је решење Општинске управе општине Гаџин Хан-Службе за привреду и инспекцијске послове-комуналне инспекције број:355-235/11-IV/02 od 15.08.2011. постало извршно те се дозвољава његово извршење о трошку извршеника, а ставом 2. изреке извршење се поверава Организационој јединици за извршење решења Општинске управе , која је дужна да у року од 15 дана изврши решење, а ставом 3. да жалба не задржава започето извршење.

 Решењем општинске управе општине Гаџин Xан-Службе за привреду и инспекцијске послове-комунлане инспекције број:355-235/11-IV/02 od 15.08.2011. године НАЛАЖЕ СЕ :

 ***Ранђеловић Гордани из Гркиње да****:*

1. Уклони бетонски потпорни зид поред свог поседа чија је стабилност нарушена, а угрожава некатегорисану улицу тиме што је склизнуо у улични канал и спречава слободан проток атмосферске воде, а и делом се нагнуо према путу, сузио ширину пута и омета саобраћај тог дела насеља.
2. Очисти улични канал поред свог поседа у дужини поседа.

Рок извршења: 15 дана од дана пријема.

 ***Ранђеловић Марини из Гркиње да****:*

1. Уклони део бетонског платоа испред капије који је делом изграђен на путном земљишту.
2. Изгради улични канал испред капије за одвод атмосферске воде који треба да буде повезан са постојећим уличним каналом.
3. Очисти постојећи канал поред свог поседа у дужини поседа.

Рок извршења: 30 дана од дана пријема.

 ***Лазаревић Новици из Гркиње да****:*

1. **Очисти улични канал поред свог поседа од земље и корова у делу где постоји канал, а у делу где не постоји да ископа улични канал и доведе намени.**
2. **Уклони складиштену земљу на делу путног земљишта поред свог поседа.**

**Рок извршења:одмах по пријему решења.**

 Против наведеног закључка о дозволи извршења жалбу је изјавио Лазаревић Новица побијајући исто у делу којим је одлучено о његовој обавези, са жалбом на решење број:355-235/11-IV/02 од 13.07.2011. године

 Жалба против закључка о дозволи извршења број:355-551/14-IV од 17.11.2014. године је допуштена, благовремена и изјављена од овлашћеног лица.

 Жалба против решења број: 355-235/11-IV/02 од 15.08.2011. је недопуштена и неблаговремена.

 У образложењу побијаног закључка наводи се да је решење број:355-235/11-IV/02 од 15.08.2011. постало извршно дана 15.09.2011. године.

 **Законом о општем управном поступку** ("Сл. лист СРЈ", бр. 33/97 и 31/2001 и "Сл. гласник РС", бр. 30/2010) прописано је:

“ Члан 261:

став (2): *Решење донесено у поступку извршава се кад постане извршно*.

Члан 269:

став (1): *Административно извршење које спроводи орган који је управну ствар решавао у првом степену спроводи се на основу решења које је постало извршно и закључка о дозволи извршења*.

Члан 270

став (1): *У поступку административног извршења може се изјавити жалба која се односи само на извршење, а њоме се не може побијати правилност решења које се извршава*.*”*

Како је решење Општинске управе општине Гаџин Хан-Службе за привреду и инспекцијске послове-комуналне инспекције број: 355-235/14-IV/02 од 15.08.2011. године постало извршно дана 15.09.2011. године то је правилан закључак Општинске управе општине Гаџин Хан-Службе за привреду и инспекцијске послове - комуналне инспекције број:355-551/14-IV од 17.11.2014. године о дозволи извршења.

 Имајући у виду да се жалбом против закључка о дозволи извршења истовремено побија и решење које се извршава, то је жалба на закључак о дозволи извршења у делу којим се побија решење које се извршава недопуштена.

 На основу наведених одредаба члана 261., члана 269 и члана 270 закона о општем управном поступку донета је одлука као у изреци.

Против овог решења може се покренути управни спор у року од 30 дана од дана пријема решења.

број:06-355-781/14-III

У Гаџином Хану дана 03. фебруара 2015. године

**ОПШТИНСКО ВЕЋЕ ОПШТИНЕ ГАЏИН ХАН**

 ПРЕДСЕДНИК

Саша Ђорђевић